**Srijeda, 1.4.2020.**

**Vijest dana!**



 **Naravno da je to šala! 1. travnja je! 1. april! Zato je nastava na televiziji bila šaljiva. Riješite zadatke, s njima se baš ne šalite! ☺**

**Hrvatski jezik**

 Riješite anagram, a to znači da ćete ispravno posložiti slova!

* [Anagram](https://wordwall.net/embed/play/1043/371/869) – Prvi travnja dan šale

 Prvotravanjska šala označava običaj kada osobe 1. travnja jedni drugima smišljaju smicalice i šale.

 Zašto je 1. travnja proglašen Svjetskim danom šale?

Postoji više teorija od kojih nijedna nije  sasvim vjerodostojna!​

1.Različiti narodi i kulture slavili su odlazak zime i početak proljeća s čime se povezuje bolje raspoloženje (smijeh i veselje).​​

2. Jedan engleski profesor izmislio je šalu kako je rimski imperator Konstantin dopustio svojoj dvorskoj ludi da bude “kralj na jedan dan”. ​​I zato je 1. travnja dan dvorskih luda, ludosti i šala. Tako je 1. travnja proglašen Svjetskim danom šale.

Što vas može nasmijati?

 Nekoga dobra priča ili vic, smiješni film, a nekome je sve smiješno. ☺

 U čitanci na 174. str. pročitajte kakve se to travanjske vijesti šire životinjskim svijetom.

Sviđa li vam se pjesma? Jeste li se malo nasmijali?

Sada još jednom pročitajte pjesmu na poveznici i riješite kviz.

* Iva Hunt, [Travanjske vijesti](https://view.genial.ly/5e74e3541498830e39a7e496)
* [Kviz uz pjesmu](https://view.genial.ly/5e7b3d6260077a0e1a616976)

 Usmeno odgovorite na pitanja na 175. str. čitanke. Znam da ste zaključili da moramo paziti kako se šalimo da ne uvrijedimo jedni druge te da se šalimo na svoj i tuđi račun.

U bilježnicu zapišite:

Travanjske vijesti

                           Iva Hunt

* šaljiva pjesma

                               Tema: travanjske šale iz svijeta životinja

* pravilan broj slogova ‒ ujednačen ritam

**Svaki je dan tvoja greška ako u njem´ nema smiješka!**

Prepišite u bilježnicu dvije najsmješnije strofe ili kitice.

Riješite zadatke u radnoj bilježnici na 123. stranici.

 Napišite sastavak *Prvotravanjska šala* i u njemu ispričajte kako ste se s nekim našalili. Možda danas priredite neku zgodnu šalu svojim ukućanima…

Sastavke snimite i pošaljite u pojedinačnoj poruci. Baš se veselim!

**PRIRODA I DRUŠTVO**

 Nakon izvrsnih umnih mapa koje ste mi jučer poslali, moramo krenuti na novu cjelinu. Za početak, otvorite udžbenik na 30. i 31. str. Pogledajte što ćemo učiti u ovoj cjelini.

Zatim krenite u virtualnu šetnju Botaničkim vrtom u Zagrebu.

[Virtualna šetnja Botaničkim vrtom](http://botanickivrt.biol.pmf.hr/)

 Prisjetite se svega što smo o biljkama učili u nižim razredima. Prošetaj okolišem svoje kuće i imenuj biljke koje vidiš. Zatim pročitajte tekst u udžbeniku na 32. i 33. str. i dobro razgledajte fotografije.

U bilježnicu zapišite:

 **Život biljke**

Za rast i razvoj biljkama su potrebni: **voda, zrak, tlo i Sunčeva toplina i svjetlost**.

Biljke su **živa bića**.

|  |  |  |  |
| --- | --- | --- | --- |
| **ŽITARICE** | **POVRĆE** | **VOĆE** | **INDUSTRIJSKO****BILJE** |
| kukuruzpšenicaraž | krumpirmrkvakelj | jabukakruškašljiva | suncokretšećerna repauljana repica |

 Pronađite nekoliko fotografija biljaka i zalijepite ih u bilježnicu. Zatim zaigrajte kviz o razvrstavanju biljaka. Upoznat ćete neke nove biljke pa ih dobro pogledajte na fotografijama.

Kviz: Vrste biljaka – [razvrstavanje](https://wordwall.net/hr/embed/7a6ef3e8bb6f4f4682b1a17d9beed7d3?themeId=1&templateId=2)

Riješite u radnoj bilježnici 51.,52. i 53. str. Predlažem da zasadite biljke graška ili graha. Za 2 tjedna ćete mi poslati snimke.

 I naravno! Kad bude malo toplije i počnu radovi u vrtu, obavezno zasadite neke biljke u svom malom povrtnjaku. Pričat ćete mi o tome kad se vratimo u školu.

**SAT RAZREDNIKA**

 Pogledajte prezentaciju o odgovornom ponašanju. Naći ćete je u svom razredu na web stranici škole. Pročitajte priču o vjeverici koja je morala ostati kod kuće. Promatrajte fotografije na slajdovima.

 Znam da ste vi odgovorni i da ste cijelo vrijeme kod kuće.

 Na prazan papir napišite **kako ste organizirali svoj jedan dan kod kuće**. Napišite i kako provodite slobodno vrijeme kada se ne bavite nastavom i izvršavanjem školskih obaveza. Možete to prikazati na razne načine, olovkama u boji, ilustracijama, kako želite.

Snimite to i pošaljite u grupu.

I dva vica za kraj:

Učitelj matematike pita Pericu:

– Ako zbrojiš 2506 i 6708, pomnožiš sa 6 i podijeliš s 22, što dobiješ?

– Najčešće pogrešan rezultat.

Kaže tata Ivici:

-Ako danas iz matematike dobiješ jedinicu, ti i ja se više ne poznajemo!

Kada se Ivica vratio iz škole, tata ga je pitao:

-Što si dobio iz matematike?

 Ivica: -Tko si ti?

 **Pozdrav od učiteljice Pavice!**